CELEX: 62021TN0243
Language: hr
Date: 2021-05-04 00:00:00
Title: Predmet T-243/21: Tužba podnesena 4. svibnja 2021. – Pszonka/Vijeće

5.7.2021   
            
            
               HR
            
            
               Službeni list Europske unije
            
            
               C 263/27
            
         
      Tužba podnesena 4. svibnja 2021. – Pszonka/Vijeće
      (Predmet T-243/21)
      (2021/C 263/36)
      Jezik postupka: češki
      
         Stranke
      
      
         Tužitelj: Wiktor Pawłowycz Pszonka (Kijev, Ukrajina) (zastupnik: M. Mleziva, odvjetnik)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Vijeća (ZVSP) 2021/394 od 4. ožujka 2021. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (1) i Provedbenu uredbu Vijeća (EU) 2021/391 od 4. ožujka 2021. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (2), u dijelu u kojem se odnose na tužitelja;
               
            
                  —
               
               
                  naloži Vijeću Europske unije snošenje vlastitih troškova kao i tužiteljevih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se odnosi na povredu prava na dobru upravu
                  
                              —
                           
                           
                              Tužitelj svoju tužbu obrazlaže među ostalim i time da Vijeće Europske unije prilikom donošenja pobijane odluke nije postupalo s dužnom pažnjom, jer prije donošenja pobijane odluke nije uzelo u obzir tužiteljeve navode ni dokaze koje je podnio u svoju korist, već se oslonilo samo na sažetak koji je sačinilo glavno tužiteljstvo Ukrajine i nije zatražilo dodatne podatke o tijeku istrage u Ukrajini.
                           
                        
            
                  2.
               
               
                  Drugi tužbeni razlog, koji se odnosi na povredi tužiteljeva prava vlasništva
                  
                              —
                           
                           
                              Tužitelj u vezi toga navodi da su mjere ograničavanja koje su u odnosu na njega određene neproporcionalne i da nisu nužne, te da povrjeđuju međunarodnopravno jamstvo zaštite njegova prava vlasništva.
                           
                        
            
                  3.
               
               
                  Treći tužbeni razlog, koji se odnosi na povredu tužiteljevih temeljnih prava zajamčenih Konvencijom za zaštitu za zaštitu ljudskih prava i temeljnih sloboda
                  
                              —
                           
                           
                              Tužitelj u vezi s time navodi da je određivanje mjera ograničavanja u odnosu na njega povrijedilo njegovo pravo na pravedno suđenje, načelo presumpcije nevinosti, pravo na obranu, a i pravo na zaštitu privatnog vlasništva.
                           
                        
            
         (1)  SL 2021., L 77, str. 29.
      
         (2)  SL 2021., L 77, str. 2.